ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Κ0Μ(93) 455 τελικό 
Βρυξέλλες, 30 Σεπτεμβρίου 1993 
Πρόταση 
ΚΑΝΟΝΙΣΜΟΥ (EQK) ΤΟΥ ΣΥΜΒΟΥΛΙΟΥ 
για τη 
συγχρηματοδότηση από την Κοινότητα ελέγχων με τηλεανίχνευση και για την 
τροποποίηση του κανονισμού (ΕΟΚ) αριθ. 3508/02 του Συμβουλίου, της 27ης 
Νοεμβρίου 1992, για τη θέσπιση ενός ολοκληρωμένου συστήματος διαχείρισης και 
ελέγχου σχετικά με ορισμένα καθεστώτα κοινοτικών ενισχύσεων. 
(υποβληθείσα από την Επιτροπή) 
A 
Αιτιολογική έκθεση 
Η τηλεανίχνευση, η οποία χρησιμοποιείται για τον έλεγχο των επιδοτήσεων για 
τις καλλιεργούμενες εκτάσεις, στην αρχή χρησιμοποιήθηκε πειραματικά από μόνη 
την Επιτροπή, από το 1990, κατόπιν προτάθηκε η χρήση της σε συνεργασία με την 
Επιτροπή στα κράτη μέλη, τα οποία σήμερα καλούνται να αναλάβουν την σχετική 
αρμοδιότητα σε εθνικό επίπεδο, με την τεχνική υποστήριξη της Επιτροπής. 
Η εν λόγω τεχνική ελέγχου επετράπη επίσημα με το άρθρο 8 του κανονισμού (ΕΟΚ) 
αριθ. 1703/91 του Συμβουλίου της 13ης Ιουνίου 1991, για τη θέσπιση καθεστώτος 
προσωρινής παύσης καλλιέργειας για την περίοδο 1991/92^"·), κατόπιν με το 
άρθρο 9 του κανονισμού (ΕΟΚ) αριθ. 3766/91 του Συμβουλίου της 12ης Δεκεμβρίου 
1991, που θεσπίζει σύστημα στήριξης για τους παραγωγούς σπόρων σόγιας, 
κραμβόσπορων, γογγυλόσπορων και ηλιανθόσπορων*2). 
Οι διατάζεις αυτές, οι οποίες ίσχυαν για μία μόνο περίοδο, έχουν τώρα 
αντικατασταθεί από το άρθρο 8 παράγραφος 4 του κανονισμού (ΕΟΚ) αριθ. 3508/92 
του Συμβουλίου της 27ης Νοεμβρίου 1992, για τη θέσπιση ενός ολοκληρωμένου 
συστήματος διαχείρισης και ελέγχου σχετικά με ορισμένα καθεστώτα κοινοτικών 
ενισχύσεων^3). Για το 1993, περίπου 35.000 φάκελλοι θα ελεγχθούν με 
τηλεανίχνευση σε 11 κράτη μέλη, πράγμα που αντιπροσωπεύει περίπου το ένα 
τέταρτο του ελάχιστου αριθμού ελέγχων που επιβάλλει ο εν λόγω νέος 
κανονισμός. Το υπόλοιπο ελέγχεται εν γένει με "παραδοσιακές" μεθόδους. 
Από το 1970, με το άρθρο 1 παράγραφος 4 του κανονισμού (ΕΟΚ) αριθ. 729/70 του 
Συμβουλίου της 21ης Απριλίου 1970, περί χρηματοδοτήσεως της κοινής γεωργικής 
πολιτικής**), οι διοικητικές δαπάνες ελέγχου βαρύνουν τους εθνικούς 
προϋπολογισμούς. 0 έλεγχος με τηλεανίχνευση, ωστόσο, είναι ακόμη μια τεχνική 
αρκετά νέα και πολύπλοκη και, παρόλον ότι παρατηρείται ταχεία μείωση του 
μοναδιαίου κόστους, απαιτεί ακόμη σήμερα σημαντικές δαπάνες. Οι δαπάνες αυτές 
ενδείκνυται, κατά τη γνώμη της Επιτροπής, να καλυφθούν εν μέρει από κοινοτικά 
κονδύλια, κατά τρόπον ώστε να καταστεί δυνατό σε όλα τα κράτη μέλη που το 
επιθυμούν να εκσυγχρονίσουν ταχύτερα τις τεχνικές ελέγχου. Η συγχρηματοδότηση 
αυτή μπορεί πάντως να περιορισθεί στην αναγκαία μεταβατική περίοδο. 
Για τον λόγο αυτό, κατά παρέκκλιση από τον γενικό κανόνα, οι κανονισμοί (ΕΟΚ) 
αριθ. 2069/91(5> και αριθ. 615/92<6) της Επιτροπής, για τις λεπτομέρειες 
εφαρμογής, αντιστοίχως της προσωρινής παύσης καλλιέργειας γαιών και της 
ενίσχυσης για τους ελαιούχους σπόρους, είχαν ήδη προβλέψει τη δυνατότητα 
χρηματοδότησης των ελέγχων με τηλεανίχνευση από τον προϋπολογισμό της 
Επιτροπής. Η δυνατότητα αυτή διατηρήθηκε και από τον κανονισμό (ΕΟΚ) αριθ. 
3887/92 της Επιτροπής, για τις λεπτομέρειες εφαρμογής του ολοκληρωμένου 
συστήματος*7). 
(1) ΕΕ αριθ. L 162 της 26.6.1991, σ. 1. 
(2) ΕΕ αριθ. L 356 της 24.12.1991, σ. 17, 
(3) ΕΕ αριθ. L 355 της 5.12.1992, σ. 1. 
(4) ΕΕ αριθ. L 94 της 28.4.1970, σ. 13. 
(5) ΕΕ αριθ. L 191 της 11.7.1991, σ. 19. 
(6) ΕΕ αριθ. L 67 της 10.3.1992, σ. 1. 
(7) ΕΕ αριθ. L 391 της 31.12.1992, σ. 36. 
Εξάλλου, πρέπει να εξαλειφθεί οποιαδήποτε ασάφεια στο άρθρο 10 παράγραφες s 
του κανονισμού (ΕΟΚ) αριθ. 3508/92 ως προς τη διάκριση μεταξύ των δαπανών γ4α 
επενδύσεις που συνδέονται με την εφαρμογή του ολοκληρωμένου συοτήματος και 
των εξόδων για τους ετήσιους ελέγχους με δορυφορική ή εναέρια τηλεανίχνευοη. 
Επιπλέον, η εμπειρία απέδειξε ότι η συγκεντρωτική διαπραγμάτευση στο επίπεδο 
της Κοινότητας, με στόχο την αγορά των απαραίτητων δορυφορικών εικόνων, και η 
κοινή διαχείριση των εικόνων αρχείου ανοίγουν δυνατότητες απρόσιτες σε ένα 
μεμονωμένο κράτος μέλος. 
Τέλος, η τηλεανίχνευση ευρίσκεται σε συνεχή εξέλιξη και οι ανάγκες των κρατών 
μελών όσον αφορά τον έλεγχο των εκτάσεων δεν έχουν ακόμη πλήρως 
προσδιορισθεί, εκφρασθεί ή ικανοποιηθεί. Η Επιτροπή επομένως προτίθεται να 
συνεχίσει τους πειραματισμούς σε συγκεκριμένους τομείς σε σχέση με τις 
ανάγκες που αφορούν τον έλεγχο. Πρέπει επίσης να προβλεφθεί η νομική βάση για 
τη χρηματοδότηση τους. 
Όλοι αυτοί οι προβληματισμοί οδηγούν στην πρόταση που ακολουθεί. Πρόκειται 
για κανονισμό ad hoc, ο οποίος συγκεντρώνει τις διατάξεις που προβλέπονται 
στο άρθρο 10 του κανονισμού 3508/92 και στο άρθρο 7 του κανονισμού 3887/92 
και ο οποίος θεοι*!ζει μια σειρά από νέες διατάξεις, κυρίως: 
περιορισμένη συγχρηματοδότηση του 50% των 6ατια>/ών και για 5 έτη· 
ειδικές ενέργειες τεχνικής υποστήριξης ή πειραματισμού που 
διεξάγονται από την Επιτροπή χωρίς χρονικό περιορισμό· 
συγκεντρωτική αγορά δορυφορικών εικόνων· 
σαφή διαχωρισμό μεταξύ της εφαρμογής του ολοκληρωμένου συστήματος 
και των ετησίων δαπανών για τηλεανίχνευση. 
Πρόταση 
Κανονισμός (ΕΟΚ) αριθ. .../.. του Συμβουλίου, της ... , γι χ τη 
συγχρηματοδότηση από την Κοινότητα ελέγχων με τηλεανίχνευση και για την 
τροποποίηση του κανονισμού (ΕΟΚ) αριθ. 350Θ/02 του Συμβουλίου, της 27ης 
Νοεμβρίου 1992, για τη θέσπιση ενός ολοκληρωμένου συστήματος διαχείρισης και 
ελέγχου σχετικά με ορισμένα καθεστώτα κοινοτικών ενισχύσεων. 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη Συνθήκη για την ίδρυση της Ευρωπαϊκής Οικονομικής Κοινότητας, και ιδίως το 
άρθρο 43, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
Εκτιμώντας: 
ότι το άρθρο 8 παράγραφος 4 του κανονισμού (ΕΟΚ) αριθ. 3508/92 του Συμβουλίου, 
της 27ης Νοεμβρίου 1992, για τη θέσπιση ενός ολοκληρωμένου συστήματος 
διαχείρισης και ελέγχου σχετικά με ορισμένα καθεστώτα κοινοτικών ενισχύσεωνί1) 
προβλέπει για τα κράτη μέλη τη δυνατότητα να χρησιμοποιούν την τηλεανίχνευση 
για να προσδιορίσουν την έκταση και τη χρήση των αγροτεμαχίων και για να 
ελέγχουν την κατάσταση τους· 
ότι λόγω του νεωτεριστικού και περίπλοκου χαρακτήρα της, η τηλεανίχνευση 
απαιτεί ακόμα σημαντικές δαπάνες που πρέπει να καλυφθούν εν μέρει από τα 
κοινοτικά ταμεία έτσι ώστε να επιτραπεί σε όλα τα κράτη μέλη που το επιθυμούν 
να εκσυγχρονίσουν ταχύτερα τις τεχνικές ελέγχου· ότι ωστόσο, πρέπει να 
προβλεφθεί μια χρονικά περιορισμένη συγχρηματοδότηση-
ότι η συγχρηματοδότηση πρέπει να αφορά μόνο την τεχνική που εφαρμόζεται και δεν 
πρέπει να επιβαρύνει τον κοινοτικό προϋπολογισμό με δαπάνες καθαρώς διοικητικές 
οι οποίες, σύμφωνα με το άρθρο 1 παράγραφος του κανονισμού (ΕΟΚ) αριθ. 729/70 
του Συμβουλίου, της 21ης Απριλίου 1970, για τη χρηματοδότηση της κοινής 
αγροτικής πολιτικής(^)# επιβαρύνουν τους εθνικούς προϋπολογισμούς· 
ότι πρέπει να προβλέπονται διαβουλεύσεις με την Επιτροπή για τα τεχνικά και 
τα χρηματοδοτικά θέματα των σχεδίων που επεξεργάζονται τα κράτη μέλη καθώς και 
για τη σύναψη συμβάσεων, ώστε να εξασφαλίζεται επαρκής ομοιογένεια μεταξύ των 
κρατών μελών 
ότι τα διαθέσιμα κεφάλαια είναι περιορισμένα, είναι αναγκαίο να προβλεφθεί μια 
δίκαιη κατανομή μεταξύ των κρατών μελών μέσω ενός μέγιστου ποσοστού 
συγχρηματοδότησης και μιας κλείδας κατανομής· 
ότι η πείρα κατέδειξε ότι η διαπραγμάτευση με την Κοινότητα ως σύνολο, που 
αποσκοπεί στην αγορά των αναγκαίων δορυφορικών εικόνων καθώς και στην κοινή 
διαχείριση των εικόνων αρχείων, προσφέρει δυνατότητες που δεν θα είχε ένα 
μεμονωμένο κράτος μέλος· 
(1) ΕΕ αριθ. L 355 της 5.12.1992, σ. 1. 
(2) ΕΕ αριθ. L 94 της 28.4.1970, σ. 13. 
ότι η τηλεανίχνευση βρίσκεται σε συνεχή εξέλιξη και ότι Εξάλλου, όλες οι 
ανάγκες των κρατών μελών στο θέμα του ελέγχου των εκτάσεων δεν έχουν ακ-ί/α 
προσδιορισθεί, εκφρασθεί ή ικανοποιηθεί· ότι πρέπει επομένως να προβλεφθεί ^ 
δυνατότητα χρηματοδότησης συγκεκριμένων πειραμάτων που σχετίζονται με τις 
ανάγκες του ελέγχου· 
ότι είναι αναγκαίο, για μία σωστή διαχείριση των κεφαλαίων, να υπάρχει σταθερή 
ισοτιμία μεταξύ των νομισμάτων καθόλη τη διάρκεια του οικονομικού έτους· 
ότι πρέπει να απαληφθεί κάθε ασάφεια από το άρθρο 10 παράγραφος 1 του 
κανονισμού (ΕΟΚ) αριθ. 3508/92 μεταξύ των δαπανών επένδυσης που συνδέονται με 
την εφαρμογή του "ολοκληρωμένου συστήματος" και των εξόδων για τους ετήσιους 
ελέγχους, με τηλεανίχνευση από αεροπλάνο ή δορυφόρο· 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : 
'Αρθρο 1 
1. Η Κοινότητα μπορεί να συμμετάσχει, κατόπιν ετήσιας αίτησης που 
απευθύνεται στην Επιτροπή, στα έξοδα των κρατών μελών για τη 
χρησιμοποίηση της τηλεανίχνευσης από αεροπλάνο ή δορυφόρο κατά 
τους ελέγχους των γεωργικών εκτάσεων, κατ' εφαρμογή του άρθρου 8 
παράγραφος 1 του κανονισμού (ΕΟΚ) αριθ. 729/70. 
Με την επιφύλαξη του άρθρου 1 παράγραφος 4 του εν λόγω κανονισμού, 
θεωρούνται ως "τεχνικά έξοδα" κατά την έννοια του παρόντος 
κανονισμού τα έξοδα για : 
- την απόκτηση δορυφορικών εικόνων ή αεροφωτογραφιών, 
- την ανάλυση των φωτογραφιών αυτών, 
την επεξεργασία των εγγράφων ή τη χρησιμοποίηση των τεχνικών 
που επιτρέπουν τον εντοπισμό των αγροτεμαχίων που 
περιλαμβάνονται στις αιτήσεις επιδότησης για την πιστοποίηση 
της φυτικής κάλυψης και της μέτρησης των δηλωθεισών εκτάσεων. 
2. Η συγχρηματοδότηση που αναφέρεται στο παρόν άρθρο μπορεί να 
χορηγείται ετησίως για μία περίοδο πέντε ετών από την ημερομηνία 
έναρξης εφαρμογής του παρόντος κανονισμού. Χορηγείται εντός του 
ορίου των πιστώσεων που διατίθενται για τον σκοπό αυτό στον 
κοινοτικό προϋπολογισμό και δεν μπορεί να υπερβαίνει το 50% των 
πραγματικών δαπανών του ενδιαφερόμενου κράτους μέλους για το 
οικονομικό έτος. 
Οι διαθέσιμες πιστώσεις διανέμονται μεταξύ των κρατών μελών σύμφωνα 
με την κλείδα κατανομής που περιλαμβάνεται στο παράρτημα, αφού 
αφαιρεθούν, ενδεχομένως, οι δαπάνες που αναφέρονται στο άρθρο 2 του 
παρόντος κανονισμού. Οι πιστώσεις που δεν αποτέλεσαν αντικείμενο 
αίτησης μπορούν να χρησιμοποιηθούν εκ νέου σύμφωνα με το άρθρο 2, ή 
να διανεμηθούν εκ νέου, χωρίς να ληφθεί υπόψη η κλείδα κατανομής, 
στα κράτη μέλη που πληρούν τους όρους του παρόντος κανονισμού. 
3. Η χορήγηση της χρηματοδότησης εξαρτάται από : 
μια δήλωση προθέσεων του κράτους μέλους που πρέπει να 
διαβιβαστεί εντός της προθεσμίας που καθορίζεται από την 
Επιτροπή, πριν από την 1η Ιανουαρίου του συγκεκριμένου 
οικονομικού έτους, 
< 
την υποβολή πριν από τις 15 Ιανουαρίου μιας συγγραφής 
υποχρεώσεων στην οποία περιγράφονται λεπτομερώς οι εργασίες για 
τις οποίες ζητείται η συγχρηματοδότηση. Η Επιτροπή μπορεί να 
ζητήσει να γίνουν τροποποιήσεις· 
διαβουλεύσεις με την Επιτροπή, που πρέπει να ολοκληρωθούν πριν 
από τις 31 Μαρτίου, για την ανάθεση της σύμβασης καθώς και για 
ένα προσωρινό προϋπολογισμό. Όποια κι αν είναι η μορφή που θα 
δοθεί στη σύμβαση αυτή από το κράτος μέλος, η χορήγηση της 
συγχρηματοδότησης της Επιτροπής πρέπει να ανανεώνεται ετησίως. 
Και στις τρεις περιπτώσεις, αρνητική γνώμη της Επιτροπής, ή μη 
διεξαγωγή διαβουλεύσεων εντός των προβλεπόμενων προθεσμιών, 
ισοδυναμεί με άρνηση της χρηματοδότησης. Η Επιτροπή μπορεί να 
προτείνει η ίδια μία συγγραφή υποχρεώσεων στα κράτη μέλη που το 
επιθυμούν. Στην περίπτωση αυτή, η συμφωνία για τη συγγραφή 
υποχρεώσεων είναι αυτόματη. 
4. Η επιστροφή των ποσών συνδέεται με την υποβολή των αιτιολογικών 
εγγράφων. Σ'αυτά συμπεριλαμβάνονται τουλάχιστον τα κυριότερα 
στοιχεία της συμφωνίας μεταξύ του κράτους μέλους και του ή των 
παρεχόντων υπηρεσίες καθώς και οι αντίστοιχες αποδείξεις πληρωμής. 
Για την επιστροφή των ποσών, απαραίτητη προϋπόθεση είναι η αποστολή 
στην Επιτροπή των εν λόγω αποδείξεων πληρωμής το αργότερο μέχρι τις 
15 Ιουνίου του έτους που έπεται του σχετικού οικονομικού έτους. 
5. Κατόπιν αιτήσεως του κράτους μέλους δεόντως αιτιολογημένης, η 
Επιτροπή μπορεί να προκαταβάλει ένα τμήμα των ποσών για την κάλυψη 
των ετήσιων επιστροφών που αναφέρονται στην προηγούμενη παράγραφο. 
6. Η μετατροπή σε εθνικό νόμισμα των ποσών που εκφράζονται σε ECU 
γίνεται βάσει της ισοτιμίας που ισχύει την πρώτη εργάσιμη ημέρα του 
σχετικού ημερολογιακού έτους, η οποία δημοσιεύθηκε στη σειρά "C" 
της Επίσημης Εφημερίδας των Ευρωπαϊκών Κοινοτήτων. 
'Αρθρο 2 
Η Επιτροπή μπορεί να αποκτήσει και να διανείμει δωρεάν στους 
οργανισμούς ελέγχου, ή στους παρέχοντες υπηρεσίες που έχουν ορισθεί από 
τους οργανισμούς αυτούς, τις δορυφορικές εικόνες που είναι απαραίτητες 
για τους ελέγχους, των οποίων ο κατάλογος θα καταρτισθεί σε συνεργασία 
με το κράτος μέλος σύμφωνα με τη συγγραφή υποχρεώσεων που αναφέρεται 
στο άρθρο 1 παράγραφος 3. Οι εικόνες αυτές αποτελούν ιδιοκτησία της 
Επιτροπής και επιστρέφονται σε αυτήν μετά το πέρας των εργασιών. Η 
Επιτροπή μπορεί επίσης να αναλάβει εργασίες που αποσκοπούν στην 
τελειοποίηση της τεχνικής και των μεθόδων εργασίας στον τομέα του 
ελέγχου των γεωργικών εκτάσεων με τηλεανίχνευση. 
'Αρθρο 3 
Η κοινοτική συγχρηματοδότηση που προβλέπεται στον παρόντα κανονισμό, 
στους τομείς που αναφέρονται στα άρθρα 1 και 2, δεν μπορεί να συμπίπτει 
με την χρηματοδοτική συμμετοχή που προβλέπεται σε άλλους κανονισμούς 
και ιδίως: 
τον κανονισμό (ΕΟΚ) αριθ. 3508/92 του Συμβουλίου, της 27ης 
Νοεμβρίου 1992, για τη θέσπιση ενός ολοκληρωμένου συστήματος 
διαχείρισης και ελέγχου σχετικά με ορισμένα καθεστώτα κοινοτικών 
ενισχύσεων· 
τον κανονισμό (ΕΟΚ) αριθ. 307/91 του Συμβουλίου, της 4ης 
Φεβρουαρίου 1991, για την ενίσχυση των ελέγχων ορισμένων δαπανών 
που επιβαρύνουν το Ευρωπαϊκό Γεωργικό Ταμείο Προσανατολισμού και 
Εγγυήσεων, τμήμα εγγυήσεων^3). 
'Αρθρο 4 
Η Επιτροπή θεσπίζει, κατά περίπτωση, τις λεπτομέρειες εφαρμογής του 
παρόντος κανονισμού σύμφωνα με τη διαδικασία που προβλέπεται στο άρθρο 
13 του κανονισμού (ΕΟΚ) αριθ. 729/70. 
'Αρθρο 5 
Στο άρθρο 10 παράγραφος 1 του κανονισμού (ΕΟΚ) αριθ. 3508/92, 
καταργούνται οι λέξεις "καθώς και για την απόκτηση αεροφωτογραφιών ή 
δορυφορικών εικόνων και την ανάλυση τους". 
Άρθρο 6 
Ο παρών κανονισμός αρχίζει να ισχύει την έβδομη ημέρα μετά από τη 
δημοσίευση του στην Επίσημη Εφημερίδα των Ευρωπαϊκών Κοινοτήτων. 
Εφαρμόζεται από την 1η Ιανουαρίου 1994. Ωστόσο, για τις δαπάνες που 
αναλαμβάνουν τα κράτη μέλη πριν από την έναρξη ισχύος του παρόντος 
κανονισμού, το άρθρο 10 του κανονισμού (ΕΟΚ) αριθ. 3508/92 εξακολουθεί 
να ισχύει όπως αρχικά είχε διατυπωθεί. 
Ο παρών κανονισμός είναι δεσμευτικός ως προς όλα τα μέρη του και ισχύει άμεσα 
σε κάθε κράτος μέλος. 
Βρυξέλλες, 
Για το Συμβούλιο 
(3) ΕΕ αριθ. 37 της 9.2.1991, σ. 5 
ΔΗΜΟΣΙΟΝΟΜΙΚΟ ΔΕΔΤΙΟ 
ΗΜΕΡΟΜΗΝΙΑ : 
1. ΚΟΝΔΥΛΙ :'Αρθρο Β1-36 0 
(προσχέδιο προϋπολογισμού 1994) ΠΙΣΤΩΣΕΙΣ :111 εκατ. ECU 
2. ΟΝΟΜΑΣΙΑ ΤΟΥ ΜΕΤΡΟΥ : 
Πρόταση κανονισμού (ΕΟΚ) του Συμβουλίου για τη συγχρηματοδότηση από την 
Κοινότητα των ελέγχων με τηλεανίχνευση για την τροποποίηση του κανονισμού 
(ΕΟΚ) αριθ. 3508/93 
3. ΝΟΜΙΚΗ ΒΑΣΗ : 'Αρθρο 43 της συνθήκης ΕΟΚ 
4. ΣΤΟΧΟΙ ΤΟΥ ΜΕΤΡΟΥ : 
1)Συγχρηματοδότηση (50%) της τηλεανίχνευσης (άρθρο 1) 
2)Παροχή υπηρεσιών συμπληρωματικών της τηλεανίχνευσης (άρθρο 2) 
3)Διαχωρισμός μεταξύ των δαπανών του "ολοκληρωμένου συστήματος" και της 
τηλεανίχνευσης (άρθρο 5) 
5. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΠΕΡΙΟΔΟΣ 
12 ΜΗΝΩΝ 
(εκατ. ECU) ΤΡΕΧΟΝ ΟΙΚΟΝΟ­
ΜΙΚΟ ΕΤΟΣ (93) 
(εκατ. ECU) ΕΠΟΜΕΝΟ ΟΙΚΟΝΟ­
ΜΙΚΟ ΕΤΟΣ (94) 
(εκατ. ECU) 
5.0 ΔΑΠΑΝΕΣ ΠΟΥ ΒΑΡΥΝΟΥΝ 
- ΤΟΝ ΠΡΟΫΠΟΛΟΓΙΣΜΟ ΤΩΝ ΕΚ 
( ΠΑΡΕΜΒΑΣΕΙΣ) 
- TOYS ΕΘΝΙΚΟΎΣ ΠΡΟΫΠΟΛΟΓΙΣΜΟΎΣ 
- ΑΛΛΟΥΣ ΤΟΜΕΙΣ 
5.1 ΕΣΟΔΑ 
- ΙΔΙΟΙ ΠΟΡΟΙ ΤΩΝ ΕΚ 
(ΕΙΣΦΟΡΕΣ / ΔΑΣΜΟΙ) 
- ΣΤΟ ΕΘΝΙΚΟ ΕΠΙΠΕΔΟ από 15(1994) 
έως 3 (199)) 
5.0.1 ΠΡΟΒΛΕΨΕΙΣ ΔΑΠΑΝΩΝ 
5.1.1 ΠΡΟΒΛΕΨΕΙΣ ΕΣΟΔΩΝ 1995 
20 1996 
20 1997 
20 1998 
20 
5.2 ΤΡΟΠΟΣ ΥΠΟΛΟΓΙΣΜΟΥ : 
βλ. παράρτημα 
6.0 ΔΥΝΑΤΗ ΧΡΗΜΑΤΟΔΟΤΗΣΗ ΔΙΑ ΠΙΣΤΩΣΕΩΝ ΕΓΓΕΓΡΑΜΜΕΝΩΝ ΣΤΟ ΣΧΕΤΙΚΟ 
ΚΕΦΑΛΑΙΟ ΤΟΥ ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ (1) ΝΑΙ/ΟΧΙ 
6.1 ΔΥΝΑΤΗ ΧΡΗΜΑΤΟΔΟΤΗΣΗ ΔΙΑ ΜΕΤΑΦΟΡΑΣ ΜΕΤΑΞΥ ΚΕΦΑΛΑΙΩΝ ΤΟΥ 
ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ (1) ΝΑΙ/ΟΧΙ 
6.2 ΑΝΑΓΚΗ ΣΥΜΠΛΗΡΩΜΑΤΙΚΟΥ ΠΡΟΫΠΟΛΟΓΙΣΜΟΥ ΟΧΙ 
6.3 ΠΙΣΤΩΣΕΙΣ ΠΟΥ ΠΡΕΠΕΙ ΝΑ ΕΓΓΡΑΦΟΥΝ ΣΤΟΥΣ ΜΕΛΛΟΝΤΙΚΟΥΣ 
ΠΡΟΫΠΟΛΟΓΙΣΜΟΎΣ ΚΑΙ 
ΠΑΡΑΤΗΡΗΣΕΙΣ : 
(1) Άνευ αντικειμένου : η έναρξη ισχύος προβλέπεται το 1994. 
οι πιστώσεις προβλέπονται στο προσχέδιο 
προϋπολογισμού 1994. 
ΠΑΡΑΡΤΗΜΑ 
ΤΡΟΠΟΣ ΥΠΟΛΟΓΙΣΜΟΥ 
Η μέγιστη επιτρεπόμενη πίστωση είναι : 
15 εκατ. ECU το πρώτο έτος, 
20 εκατ. ECU τα 4 επόμενα έτη, 
3 εκατ. ECU, ακολούθως. 
Κατανέμεται ως εξής : 
1) Συγχρηματοδότηση : μέγιστη επιστροφή 12 εκατ. ECU το 1994 και 17 εκατ. 
ECU για 4 έτη. 
(50% των πραγματικών δαπανών των κρατών μελών)· 
2) Συμπληρωματικές υπηρεσίες : 
δορυφορικές εικόνες ή αεροφωτογραφίες : 
2,5 εκατ. ECU ανά έτος, βάσει των δαπανών του 1992 και 1993· 
τεχνική βοήθεια προς τα κράτη μέλη : 
0,5 εκατ. ECU ανά έτος. 
3) Τροποποίηση του κανονισμού (ΕΟΚ) αριθ. 3508/92 : ουδεμία όσον αφορά τον 
προϋπολογισμό. 
ISSN 0254-1483 
COM(93)455 τελικό 
ΕΓΓΡΑΦΑ 
GR 93 
Apt*, καταλόγου : CB-CO-93-502-GR-C 
ISBN 92-77-59561-2 
Υκηρεοία Επισήμων Εκδόσεων των Ευρωπαϊκών Κοινοτήτων 
Lr2985 Luxembourg